[{"text_idx": "#000002", "text": "Gaur goizean, Betti Gotti Euskara Kultur Elkarteak 2022ko Koadrilen egunaren aurkezpena egin du. 2020an ez ohiko bazkaria egin zuten eta iaz antolatzea ezinezkoa izan zuten. Pasatakoak pasata eta \u201cbetiko ilusioarekin\u201d, aurten, programazio berezia antolatu dute."}, {"text_idx": "#000003", "text": "\u201cKoadrilla egunak ez du adinik\u201d eta horregatik gazte zein helduak ekainaren 25ean egingo den Koadrilen Egunean parte hartzera animatu dituzte Betti Gotti elkarteko kideek."}, {"text_idx": "#000004", "text": "Beltz kolorekoa izango da aurtengo zapiaren kolorea, eta Covid-19aren hildakoak omentzeko keinu gisa aukeratu dute. Joxeja Zabalok elkarteko kideak esan duenez, \u201cbi urte hauetan gutako edozeinek izan du pandemiaren egoerarekin galdu dugun norbait\u201d eta bide batez, 2008an, lehen Koadrila Egunean izan zen zapi kolore berberarekin bat egingo dute. Bestalde, ez da kamiseta lehiaketarik egongo, baina, hala eta guztiz, ere kaleak girotzeko kamisetak egiteko deia luzatu diote herritarrei \u201cpolita da ikustea jendeak duen irudimena\u201d nabarmendu nahi izan du elkartekideak."}, {"text_idx": "#000005", "text": "Aurten, bereziki, zailtasun handiak izan dituzte egun hau antolatzerako garaian, arlo ekonomikoan: besteak bestee, katerin-a, muntatzaileen edo langileen kontratazioek gora egin baitute \u201cmunduko egoeraren\u201d ondorioz. Aurten ere, segurtasun egoera bermatzeko neurri bereziak hartu behar izan dituzte. Horrenbestez, udalaren laguntza beharrezkoa izan dute, baina hala eta guztiz ere \u201cudalaren ekarpena ez da nahikoa\u201d salatu dute. Eta beste behin, udalari elkartearekin lan egiteko eskatu diote."}, {"text_idx": "#000006", "text": "Azkenik, Irundarrei errespetuz jokatzeko deia egin dute."}, {"text_idx": "#000008", "text": "Formatu berezian egingo da aurten. Bazkaltzeko sarrerak Betti Gottiren webgunearen bidez erosiko dira, bizum edo txartel bidez. Sarreraren prezioa 20 eurokoa izango da eta izaera solidarioa izango du. Sarrera bakoitzeko euro 1 Pausoka Elkarteari emango diote. Bestalde, Herri Bazkarirako tickeak erosterakoan \u201ckontuz\u201d ibiltzeko eskatu dute antolatzaileek, izan ere, behin eserlekuen zenbakiak esleituta ezin izango baita tokiz aldatu. Beraz, koadrila osoak ticketak batera erosteko deia egin dute. Gainera, erosketa egiterakoan intolerantziak adierazteko eskatu dute."}, {"text_idx": "#000009", "text": "Hilaren 27tik, (12:00tik aurrera) hilaren 29ra arte erosi ahal izango dira eta txartel banaketa ekainaren 3an egingo da, udaletxeko arkupeetan, arratsaldeko 19:30etatik aurrera."}, {"text_idx": "#000010", "text": "Harpidetu zaitez gure buletin irekira!\nAstekarko eduki nagusiak, asteko albiste ikusienak, martxan ditugun zozketa eta egitasmoak, asteburuko egitarauen agenda eta askoz gehiago!"}, {"text_idx": "#000011", "text": "Datuak ondo jaso dira. Eskerrik asko."}, {"text_idx": "#000012", "text": "Izen-abizenak eta posta elektronikoa sartu behar dira."}, {"text_idx": "#000016", "text": "Saioa hasten baduzu, HITZAkide izatearen abantailak baliatu ahal izango dituzu."}, {"text_idx": "#000019", "text": "Ezagutu HITZAkide izatearen abantailak eta aukeratu HITZAkide izateko gustuko modalitatea"}, {"text_idx": "#000020", "text": "Tokiko informazioa profesionaltasunez eta euskaratik, modu librean kontatzea da gure eginkizuna. Horretarako zure ekarpena beharrezkoa da, eta ongi maitatzeko modurik zintzoena da HITZAkide egitea."}]